CELEX: 32018D0321(02)
Language: da
Date: 2017-11-13 00:00:00
Title: Afgørelse fra Myndigheden for Europæiske Politiske Partier og Europæiske Politiske Fonde af 13. november 2017 om ikke at registrere Identités &amp; traditions européennes

21.3.2018   
            
            
               DA
            
            
               Den Europæiske Unions Tidende
            
            
               C 106/7
            
         Afgørelse fra Myndigheden for Europæiske Politiske Partier og Europæiske Politiske Fonde
   af 13. november 2017
   om ikke at registrere Identités & traditions européennes
   (Kun den engelske udgave er autentisk)
   (2018/C 106/06)
   MYNDIGHEDEN FOR EUROPÆISKE POLITISKE PARTIER OG EUROPÆISKE POLITISKE FONDE HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU, Euratom) nr. 1141/2014 af 22. oktober 2014 om statut for og finansiering af europæiske politiske partier og europæiske politiske fonde (1), navnlig dens artikel 9,
   under henvisning til anmodningen, som er modtaget fra Identités & traditions européennes ASBL, og
   ud fra følgende betragtninger:
   
               (1)
            
            
               Myndigheden for Europæiske Politiske Partier og Europæiske Politiske Fonde (herefter benævnt »myndigheden«) modtog den 28. september 2017 en anmodning fra Identités & traditions européennes ASBL (herefter benævnt »ITE«) om at blive registreret som europæisk politisk fond (herefter benævnt »anmodningen«).
            
         
               (2)
            
            
               Med anmodningen fulgte et brev, som var undertegnet af både formanden for ITE og formanden for Den Europæiske Alliance af Nationale Bevægelser (herefter benævnt »AEMN«), den sammenslutning, hvortil ITE formelt er knyttet i henhold til artikel 16 i dens statut.
            
         
               (3)
            
            
               Myndigheden sendte den 4. oktober 2017 en foreløbig vurdering til ITE, hvori den indledningsvis fastslog, at anmodningen, uanset om den var at betragte som en ansøgning i henhold til forordning (EU, Euratom) nr. 1141/2014, ikke opfyldte betingelserne for behandling eller alternativt ikke opfyldte mindst én af betingelserne, som er fastsat i artikel 3, stk. 2, i forordning (EU, Euratom) nr. 1141/2014.
            
         
               (4)
            
            
               Myndigheden opfordrede ITE til at fremsætte eventuelle skriftlige bemærkninger senest fredag den 20. oktober 2017.
            
         
               (5)
            
            
               ITE har ikke gjort brug af denne mulighed og har indtil videre ikke fremsat nogen bemærkninger.
            
         
               (6)
            
            
               Myndigheden har foretaget en formel og materiel vurdering af anmodningen uden at tage stilling til spørgsmålet om, hvorvidt den udgør en ansøgning i henhold til betingelserne i forordning (EU, Euratom) nr. 1141/2014.
            
         
               (7)
            
            
               Myndigheden finder, at anmodningen, selv hvis den er at betragte som en ansøgning i henhold til forordning (EU, Euratom) nr. 1141/2014, ikke vil kunne behandles, fordi en ansøgning om registrering som europæisk politisk fond i henhold til forordningens artikel 8, stk. 1, kun kan indgives gennem det europæiske politiske parti, hvortil den pågældende fond formelt er knyttet.
            
         
               (8)
            
            
               ITE er formelt tilknyttet AEMN, som ikke er et europæisk politisk parti, der er registreret i overensstemmelse med de betingelser og procedurer, der er fastsat i forordning (EU, Euratom) nr. 1141/2014,
            
         
               (9)
            
            
               Anmodningen opfylder dermed ikke de formelle krav, der er fastsat i artikel 8, stk. 1, i forordning (EU, Euratom) nr. 1141/2014.
            
         
               (10)
            
            
               Herudover finder myndigheden, at anmodningen, selv hvis den var at betragte som en ansøgning, der opfyldte betingelserne for behandling i henhold til forordning (EU, Euratom) nr. 1141/2014, ikke ville kunne godkendes i materiel henseende, eftersom registreringen i henhold til artikel 3, stk. 2, litra a), i nævnte forordning er betinget af, at en ansøger er tilknyttet et europæisk politisk parti, der er registreret i henhold til de betingelser og procedurer, som er fastlagt i denne forordning.
            
         
               (11)
            
            
               Som fastslået i betragtning 8, er AEMN ikke et europæisk politisk parti, der er registreret i overensstemmelse med de betingelser og procedurer, som er fastsat i forordning (EU, Euratom) nr. 1141/2014.
            
         
               (12)
            
            
               Anmodningen opfylder derfor ikke én af de betingelser, der er fastsat i artikel 3, stk. 2, i forordning (EU, Euratom) nr. 1141/2014, nemlig betingelsen i artikel 3, stk. 2, litra a), i nævnte forordning —
            
         TRUFFET FØLGENDE AFGØRELSE:
   Artikel 1
   Den af Identités & traditions européennes indgivne anmodning om at blive registreret som europæisk politisk fond afslås hermed.
   Artikel 2
   Denne afgørelse får virkning på dagen for meddelelsen.
   Artikel 3
   Denne afgørelse er rettet til:
   
               Identités & traditions européennes
            
         
               Rue des Alliés 15
            
         
               6044 Roux (Charleroi)
            
         
               BELGIEN
            
         
      Udfærdiget i Bruxelles, den 13. november 2017.
      
         
            For Myndigheden for Europæiske Politiske Partier og Europæiske Politiske Fonde
         
         M. ADAM
         
            Direktør
         
      
   
   
      (1)  EUT L 317 af 4.11.2014, s. 1.